पाएं अपने शहर की ताज़ा ख़बरें और फ्री ई-पेपरडाउनलोड करें
बजरंग दल के कार्यकर्ताओं ने कट्टीपार जा रहे मवेशियों से भरे ट्रक को पकड़ा है। ट्रक का चालक खेत के रास्ते से भागने में कामयाब हो गया। ट्रक में 21 नग गाय, बैल और बछड़ों को ठूंस-ठूंसकर भरा गया था। जिसे कार्यकर्ताओं ने पुलिस को सौंपा है।
बजरंग दल के संयोजक अंकित द्विवेदी ने पुलिस को बताया कि उन्हें रायपुर में गौ तस्करी की सूचना मिली। जिसके बाद उनकी टीम दुर्ग नंदकट्ठी चौक के पास घेराबंदी कर गाड़ी को रोकने का प्रयास किया। लेकिन आरोपी ट्रक का चालक बैरिकेड्स को ठोकर मारकर भाग निकला। जिसका पीछा करते हुए वे और उनके साथी मोहारा तक पहुंचे। जहां पेट्रोल पंप के पास ट्रक को रोकने में कामयाबी मिली। ट्रक चालक गाड़ी रोकते ही ड्राइविंग सीट से कूदकर फरार हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn